אלכס קרפ

אלכסנדר קדמון קרפ (, נולד ב-2 באוקטובר 1967) הוא איש עסקים מיליארדר, המייסד והמנכ"ל של חברת התוכנה פלנטיר טכנולוגיות, השווי הנקי המוערך שלו הוא 1.9 מיליארד דולר.

 ראשית חייו 
קרפ נולד ב-2 באוקטובר 1967 בעיר ניו יורק, בן לאב רופא ילדים קליני יהודי ולאם אמנית אפרו-אמריקאית,Richard Waters (October 2, 2020), Alex Karp, unconventional purveyor of powerful surveillance tools Financial Times. קרפ גדל בפילדלפיה וסיים את לימודיו בתיכון בשנת 1985. הוא אמר שהוא נאבק בדיסלקסיה מגיל צעיר.

קרפ קיבל תואר ראשון מ־Haverford College בשנת 1989 ותואר דוקטור בתיאוריה חברתית נאו-קלאסית מאוניברסיטת גתה פרנקפורט בשנת 2002.Curriculum vitae of Mr Alexander C. Karp – website of the German digital publishing house Axel Springer SE]

 קריירה 
קרפ החל את דרכו כעמית מחקר במכון זיגמונד פרויד בפרנקפורט.

קרפ אמר שהוא השקיע בסטארט-אפים ובמניות לאחר שקיבל ירושה מסבו. הצלחתו הביאה אותו להקים את חברת ניהול הכספים הלונדונית Caedmon Group כדי לנהל את כספם של אנשים בעלי הון גבוה שהיו מעוניינים להשקיע איתו.

ב-2004, יחד עם פיטר טיל (שהיה חבר לכיתה בסטנפורד) ואחרים, הוא ייסד את פלנטיר טכנולוגיות וכיהן כמנכ"ל. הניו יורק טיימס דירג את קרפ כמנכ"ל בעל השכר הגבוה ביותר של חברה נסחרת בבורסה בשנת 2020, השנה שבה החברה הונפקה, עם פיצוי בשווי 1.1 דולרמיליארד.

באפריל 2025 נכלל ברשימת "טיים 100" לשנת 2025 בזכות הנהגתו של חברת פלנטיר, ושילוב בין חזון טכנולוגי לבין אידאולוגיה פרו-מערבית מובהקת, שהפכו אותו לדמות בולטת בעיצוב יחסי הגומלין בין טכנולוגיה, ביטחון ולאומיות בעידן הדיגיטלי.

 פעילויות אחרות 
 אקסל ספרינגר, חבר מועצת המנהלים (2018–2020)Catrin Bialek (September 24, 2020), Medienkonzern: Friede Springer bringt Döpfner als ihren Nachfolger in Stellung Handelsblatt.
 BASF, חבר מועצת המנהלים (עד 2020)Karp resigns from the Supervisory Board of BASF SE BASF, press release of July 22, 2020.

 השקפות עולם 
קרפ תיאר את עצמו כסוציאליסט ופרוגרסיבי, ואמר שהוא הצביע להילרי קלינטון. הוא דגל בדעות סוציאליסטיות בסטנפורד.

הוא אמר שלחברות טכנולוגיה כמו פלנטיר יש חובה לתמוך בצבא האמריקאי. הוא הגן על החוזה של פלנטיר עם רשויות ההגירה והמכס בארצות הברית (ICE) במהלך המחלוקת על הפרדות משפחתיות, ואמר כי בעוד שהפרידות הן "נושא מוסרי קשה, מורכב וצורם באמת", הוא מעדיף "מדיניות הגירה הוגנת אך קפדנית". הוא אמר שלממשלת ארצות הברית צריכה להיות יד חזקה ברגולציה טכנולוגית ושמדינות מערביות צריכות לשלוט במחקר בינה מלאכותית.

 חיים אישיים 
קרפ גר במחוז גרפטון, ניו המפשייר ומחזיק גם בנכס בפאלו אלטו, קליפורניה.

הוא מתואר כקנאי לבריאותו ועוסק בספורט כמו שחייה, גלישה בסקי קרוס קאנטרי, מתרגל מדיטציית צ'י קונג ואמנויות לחימה, ומחזיק חרבות טאי צ'י במשרדיו.

קישורים חיצוניים

 הערות שוליים 

קטגוריה:יזמים אמריקאים
קטגוריה:מיליארדרים אמריקאים
קטגוריה:בוגרי אוניברסיטת גתה בפרנקפורט
קטגוריה:בוגרי הוורפורד קולג'
קטגוריה:בוגרי בית הספר למשפטים באוניברסיטת סטנפורד
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1967